Проект!

**Изменение на Наредба за определяне размера на местните данъци на територията на Община Рила**

В деловодство на Общински съвет, Община Рила е постъпил Протест, вх. № РД-02-08-2/16.01.2019г. от Марияна Сиракова– Прокурор в Окръжна прокуратура – гр. Кюстендил срещу чл. 53 ал.1, т. 4 чл.59г, ал. 4 от Наредба за определяне размера на местните данъци на територията на Община Рила.

С Протеста са оспорени следните разпоредби.Разпоредбата на чл.53, ал.1, т.4 , регламентираща привилегия за данъчно задължените лица, относно патентния данък-лица , които използват работно място за обучение на чираци по смисъла на Закона за занаятите и извършват патентна дейност от посочените в т.10,12 и 13 на приложение №4/най-вероятно поради техническа грешка е посочено приложение № 2към Глава втора, раздел 4 от ЗМДТ/, заплащат 50 на сто от определения патентен данък за съответното работно място.Правилото е да се внася патентен данък в пълен размер.А подзаконовия нормативен акт създава права.

Съгласно чл 61м, ал.1, т.4, пр. 1 от ЗМДТ лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4, заплащат 50 на сто от определения патентен данък за съответното работно място. В случая в местната наредба са дадени привилегии и на лицата , извършващи действия по т.12 и т.13 от Приложението на закона , което противоречи на нормата на чл 61м, ал.1, т.4, пр. 1 от ЗМДТ.

Оспорена е и разпоредбата на чл.59г, ал.4 от общинската наредба, в която е представена формулата, по която се изчисляванедължимо внесена част от платения годишен данък върху таксиметров превоз на пътници за текущата година, която противоречи на формулата в чл1ч, ал.2 от ЗМДТ.

Във връзка с изложеното, считам че са налице и мотивите които водят до изменение на Наредба за определяне размера на местните данъци на територията на Община Рила

**Мотиви за приемане на Наредба за определяне размера на местните данъци на територията на Община Рила**

**Причини, които налагат приемането на изменение на Наредба за определяне размера на местните данъци на територията на Община Рила**

Основната причина налагаща изменението е привеждането в законосъобразна форма на конкретни разпоредби, атакувани с Протестта.

**2. Цели, които се поставят:**

Основната цел за изменението на Наредбата е привеждането й в съответствие с действащите правни норми.

**3. Финансови и други средства, необходими за прилагането на изменението на Наредбата:**

Прилагането на новата уредба не изисква финансови и други средства.

**4. Очаквани резултати от прилагането на изменението на Наредбата:**

Очакваните резултати от прилагането на актуализираната наредба е спазване на действащото законодателство.

**5. Анализ за съответствие с правото на Европейския съюз:**

Предложеният проект на наредба не противоречи на нормите на Европейският съюз, тъй като проектът на Наредба за определяне размера на местните данъци на територията на Община Рила е подзаконов нормативен акт за прилагане на отделни разпоредби на Закона за местните данъци и такси.

Съгласно разпоредбата на чл. 26, ал. 3 и ал.4 от Закона за нормативните актове, Община Рила предостави възможност за провеждане на обществени консултации с гражданите и юридическите лица, като определи срок за предложения и становища по проекта на изменение на Наредба за определяне размера на местните данъци на територията на Община Рила, до 19.02.2020г., определен съобразно законоустановената норма - по аргумент на чл. 26, ал.4, а именно: не по-кратък от 30 дни, чрез публикуването на същия проект за изменение и допълнение на официалната интернет страница на Община Рила: [**www.grad-rila.bg**](http://www.grad-rila.bg/), на 17.01.2020 година.

**Проект!**

 **Решение за изменение на Наредба за определяне размера на местните данъци на територията на Община Рила**

На основание чл чл.21, ал.2, предложение второ от Закона за местното самоуправление и местната администрация, чл.1, ал.2 от Закона за местните данъци и такси, при спазване на изискванията на чл.26 и чл.28 от Закона за нормативните актове, Общински съвет, Община Рила

**Р Е Ш И :**

Изменя Наредба за определяне размера на местните данъци на територията на Община Рила, както следва:

**§1.** Текста на чл. 59г, ал. 4 се заменя с текста „лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4, заплащат 50 на сто от определения патентен данък за съответното работно място; намалението се ползва, при условие че към декларацията по чл. 61н е приложено копие от удостоверението за вписване в регистъра на чираците, издадено от съответната регионална занаятчийска камара.“

**§2.** Текста на чл. 53, ал.1, т. 4 се заменя с текста „Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула:

|  |  |  |
| --- | --- | --- |
|   | ПДТПП x ОМ |   |
| НВДТПП = | \_\_\_\_\_\_\_\_\_\_\_\_\_\_\_\_\_\_\_\_\_\_ | , където |
|   | БМ |   |

НВДТПП е недължимо внесената част от данъка върху таксиметров превоз на пътници за текущата година;

ПДТПП - платеният данък върху таксиметров превоз на пътници за срока, за който е издадено разрешението;

БМ - броят на календарните месеци, за които е издадено разрешението и е платен данъкът върху таксиметров превоз на пътници;

ОМ - оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.“